en fr en da eo en pl fr eo en cs en da en en nl de nn en es pl de fr de en es en da da sl da nl fr da da da da da da da da da da da fr en da eo en pl fr eo en cs en da en en nl de nn en es pl de fr de en es en da da sl da nl fr en da en en en da da da da da da da nl da nb da da da da da en da da da da sv da da da nl da da da da da da sv da da da da nb en en en es de en nb en sv en da en nb de nb da da da da da da de en da nn da da da da en en en en en en sv en da da da en da nb da da da de da de da en da en da da en
Den aften Mumm Champagne indtog Restaurant Alchemist
Hvilken type sommerferie skal være din næste?
FRA LØRDAG TIL LØRDAG – LIDT OM UGEN...
Tag på historisk casino-rejse i Europa
Løsningen mod dine dybe linjer og rynker i...
Home PindemadderBobler Den aften Mumm Champagne indtog Restaurant Alchemist
Den aften Mumm Champagne indtog Restaurant Alchemist
by Nicolai Klingenberg 18. maj 2016
written by Nicolai Klingenberg 18. maj 2016
Jeg betragter mig selv som en heldig og privilegeret kartoffel. Dels på grund af mine venner og min familie, men også på grund af nogle af de oplevelser, jeg får via mit virke. En af disse oplevelser fandt sted på Restaurant Alchemist, hvor Mumm Champagne havde hyret restaurationen i anledning af en præsentation af Collection du Chef de Caves…
Manus nigra lød det i Det forsømte forår. Men denne aften var intet eller ingen forsømt… Den sorte handske har i øvrigt relation til en af retterne…
Men hvad er så det for en størrelse? Skal jeg være lidt kæk, så kan du sammenligne det med, når Johnny Hansen udgiver et album med titlen “My Favorite Country Songs 2” (en sådan udgivelse er i øvrigt lige på trapperne) – det er det bedste, at det bedste. Eller cremen af cremen, om du vil. Og sådan er det også med Collection du Chef de Caves fra Mumm Champagne.
Der er tale om de bedste magnum-flasker fra de sidste tre årtier, som rent årstalsmæssigt begrænser sig til år 1985, 1990 og 1996. Men er det noget, du kan handle hos din nærmeste Mumm-pusher? Nej. Du skal til Frankrig, Storbritannien, Japan, Singapore, Italien, Spanien eller Schweiz, hvor du skal opstøve en prestige-butik eller en toprestaurant.
Og når nu vi er ved toprestauranter, så skal Alchemist naturligvis nævnes. Jeg havde indtil mit eget møde med restauranten kun hørt godt om stedet – og at det var noget at et tilløbsstykke. En seating pr. aften, seks timers madoplevelse og 45 retter. Det er på denne matrikel, jeg er havnet – den er drevet af ungersvenden Rasmus Munk, som er nomineret flot og godt for sin kunnen udi mad. Og efter min oplevelse på stedet, forstår jeg nomineringen.
Vi skal dog ikke have 45 retter, men 15. Vi begynder med lidt snacks, som du kan se herunder
Mini-pizza med blandt andet soltørret tomat, verdens bedste Iberico-skinke (den har vundet en pris) samt hvid trøffel
Citron forfriskning med et let skævt gin a la Geranium
Den første vintage magnum er fra 1985. Jeg mindes at få oplyst, at der kun er frigivet 150 flasker af denne årgang, og det er en sådan, vi sidder med nu. Der er lavt sukkerindhold aka dosage, som begrænser sig til fire gram pr liter. Der er 70 % Pinot Noir og 30 % Chardonnay i flasken (dog siger pressematerialet 75 % Pinot Noir, men jeg hørte 70 % til præsentationen). Jeg har smagt yngre champagner, som smagte tungere eller ældre, men svaret til friskheden skyldes, at flasken er degorgeret for ganske nylig. Faktisk har bagsiden af flasken dato og underskrift fra Didier Mariotti, som er huset kældermester. I øvrigt bød 1985 på en uhyggelig kold vinter i Champagne – ned til minus 30 grader. Til gengæld var både forår og sommer lunt og godt – også for druerne.
Der kommer mere mad. Og vi er i det våde element. Marco Evaristti har ringet, men han lagde på igen, da der ikke var en blender i spil til installationen med guldfisken.
Østers, caviar på strikkepind med æble under fiskeæg
Konkrabbe fra Norge forklædt som makrel i tomat
Fish and chips med æble-eddike på spray og ærtepulver fra Læssø i te-sien
T&T: Torsk med trøffel
Vi er også rykket frem i tiden i glasset, hvor etiketten (beklager det let rystede fotografi) nu foreskriver 1990. Jeg har drukket en anden 1990’er fra et andet hus, men i dette tilfælde er der (igen som ved 1985’eren) tale om en nyligt degorgeret flaske. Dermed smager den friskere end min sidste 90’er smagning, men den smager til gengæld mere modent end Mumm 1985.
En let rystet 1990’er
Hos Mumm eksperimenterer man også med trykket i flasken. For eksempel har man givet velkomstflasken – en Champagne på 100 % Chardonnay – et lavere tryk inde i flasken, hvilket giver mindre bobler (størrelsesmæssigt) og mindre syre. Det var var noget, der kom bag på mig – altså at man kunne eksperimentere og manipulere let ved hjælp af tryk. Vigtig viden!
Anretningerne kommer til spisebaren i en lind strøm og med perfekt timing. Det er en forestilling, der sidder på rygraden hos hele holdet. Alle ved, hvad der bliver serveret, og hvad der er hvad på tallerkenen. Det er prisværdigt. Og det er med stolthed, når holdet bærer anretningerne ind. Det er eksperimenterende, let provokerende og rigt på aha-oplevelser. Dog kunne jeg godt tænke mig, at de mundtlige præsentationer foregik i et lidt langsommere tempo, men på den anden side nærmer jeg mig 38 år, og ja… Så går det måske knapt så kvikt.
Lammehjerne. Du løfter bare lidt på skallen, og så er der serveret
Hønsefødder. Alt blev spist. Men ingen gulerødder.
Kobe kød a la slaget fra dyret. Det stykke kød er rigt på fedt. Og sikke en smag i øvrigt.
Og en lille BBQ-sag
Vi er nået til år 1996. Året hvor jeg begyndte i 3.G. Sikke en tid. Det er aftenens yngste glas, og kældermesteren havde faktisk flaskerne fremme i 2006, hvor de blev spået et flot potentiale. Men kældermesteren var ikke helt tilfreds, hvorfor flaskerne røg retur til mørket. Her lå de et helt årti mere, før de blev klar. Vi har 63 % Pinot Noir og 37 % Chardonnay i glasset. Her hænger den foreskrevne alder og smag i øvrigt sammen, da det er aftenens yngste champagne, rent smagsmæssigt. Hvis du altså spørger mig. I øvrigt udviklede 96’eren sig helt gevaldigt og positivt, når den lige fik en stund i glasset.
Men hov. Er der ikke noget, der er sprunget lidt i øjenene, når vi ser på drue-sammensætningen? Altså hvis vi tænker generelt og bredt i Champagne-regi, så jo. Der “mangler” en drue: Pinot Meunier. Den har ikke været til stede i en eneste flaske. Jeg har ikke skænket det en tanke (hø-hø), før jeg har gennemgået mine noter. Det er tilsyneladende ikke en drue, der som sådan har vundet kældermesterens hjerte hos Mumm. Til gengæld beviser det blot, at du fint kan lave velsmagende champagne uden at bruge alle tre gængse druer på samme tid. Samtidig slår det mig, at jeg har drukket talrige blanc-de-blancs champagner på 100 % Chardonnay og enkelte på 100 % Pinot Noir. Næste 100%’er må blive en Pinot Meunier.
100 % Chardonnay. Det første glas. Og så er etiketten i øvrigt tænkt som et visitkort, da der ofte bliver givet sådanne flasker, når Mumm repræsentanterne rykker ud
Er du helt tosset, det har været en flot aften. Det er lettere skræmmende og stærkt fascinerende at tænke på, at vi kun har været i gennem en tredjedel af en vanlig aften med 45 retter på Restaurant Alchemist.
Brian fra Gastromand var der i øvrigt også…. Og så beviser facaden, at man ikke skal dømme en restauration på dens stillads.
My Pleasure er på Facebook her
Nour betyder lys på Farsi – og Arash står bag Anour
URBANOUTDOORS del 2 – den med mosen
You may also like
Lyn-nyt: Bærhavens Glæder – en umiddelbar herlig drink
LG Signature Wine Cellar – Det er mig,...
3 tips til lockdown luksusdrinks
Copenhagen Rosé Festival er aflyst – forvent smagekasser...
Nordic Soil – en cocktail at styrke sig...
Copenhagen Distillery vil blæse dig et stykke (med...
Kentucky Buck – nu skal du selv shake...
En Champagnehub-podcast med Christoffer Gjerulff om det gode...
Zacapa Negroni – et bud på en jule...
Tysk vine – en igangværende revolution på fade...
Save my name, email, and website in this browser for te next time I comment.
This site uses Akismet to reduce spam. Learn how your comment data is processed.
Bloggen samler nogle af mine oplevelser og møder med personlighedr og livsstil i bred forstand.
Hvilken type sommerferie skal være din næste?
FRA LØRDAG TIL LØRDAG – LIDT OM UGEN DER GIK – DEL 572
Facebook Instagram Youtube Email Soundcloud
@2017 - My-Pleasure. All Right Reserved. Udviklet af Grafikr
Ved at bruge hjemmesiden accepterer du brugen af cookies mere information Accepter
Cookie indstillingerne på denne hjemmeside er aktiveret for at give dig den bedste oplevelse. Hvis du fortsætter med at bruge hjemmesiden uden at ændre dine cookie indstillinger eller du klikker Accepter herunder, betragtes dette som din accept